**ELŐTERJESZTÉS**

Bonyhád Város Önkormányzata Képviselő- testületének 2023. február 15-i

rendes/rendkívüli testületi ülésére

|  |  |
| --- | --- |
| Tárgy: | A köztisztviselők illetményalapjáról szóló új rendelet megalkotása |
| Előterjesztő: | Filczinger Ágnes jegyző |
| Előterjesztést készítette: | Dr. Márton Antal aljegyzó |
| Előterjesztés száma: | 24. sz. |
| Előzetesen tárgyalja: | Pénzügyi Bizottság |
| Az előterjesztés a jogszabályi feltételeknek megfelel: | Filczinger Ágnes jegyző |
| A döntéshez szükséges többség: | egyszerű/minősített |
| Döntési forma: | rendelet/határozat (normatív, hatósági, egyéb) |
| Az előterjesztést  | nyílt ülésen kell/zárt ülésen kell/zárt ülésen lehet tárgyalni |
| Véleményezésre megkapta: | Filóné Ferencz Ibolya polgármester |

**Tisztelt Képviselő-testület!**

**Általános indoklás:**

Magyarország 2023. évi központi költségvetéséről szóló 2022. évi XXV. törvény (a továbbiakban: Kvtv.) 65. § (6) bekezdése lehetőséget biztosít arra, hogy a helyi önkormányzat képviselő-testülete 2023. évre vonatkozóan a közszolgálati tisztviselőkről szóló 2011. évi CXCIX. törvény (a továbbiakban: Kttv.) 132. §-a szerinti, a Kvtv. 65. § (1) bekezdésében meghatározott illetményalapott magasabb összegben határozza meg a hivatalnál foglalkoztatott köztisztviselők vonatkozásában. A Kvtv. 65. § (1) bekezdés szerint a köztisztviselői illetményalap 2022. évre 38 650,- Ft.

A Kvtv. 65. § (6) bekezdése szerint a helyi önkormányzat képviselő-testülete rendeletben a 2023. évben – az önkormányzat saját forrásai terhére – a hivatalnál foglalkoztatott köztisztviselők vonatkozásában – a Kttv.-ben foglaltaktól eltérően – a (1) bekezdésben meghatározottnál magasabb összegben állapíthatja meg az illetményalapot. A magasabb illetményalap szerint megállapított havi illetmény nem haladhatja meg a Központi Statisztikai Hivatal által hivatalosan közzétett, a tárgyévet megelőző évre vonatkozó nemzetgazdasági havi átlagos bruttó kereset tízszeresét. Személyi illetmény esetén e bekezdés szabályai akként alkalmazandók, hogy pótlék ez esetben sem fizethető.

2022. szeptemberében a bruttó átlagkereset 504 100,-Ft volt. Hivatalunkban 2022. december 31-én ugyanezen érték 358.712,- forint volt.

A 2008. óta eltelt időszakban az illetményalap emelésére 2019-ig nem került sor. Figyelembe véve az inflációt, az átlagbér, a reálbérek és a garantált bérminimum emelkedését a köztisztviselők vonatkozásában folyamatos és jelentős reálbércsökkenés következett be az illetményalap változatlanságára tekintettel.

Először 2019-ben került sor az illetményalap növelésére. A költségvetési törvény kiegyenlítő bérrendezési alapot tartalmazott az egy lakosra eső, 38.000,- Forint adóerőképességet meg nem haladó önkormányzatoknál a bérrendezésre. Erre tekintettel a Tisztelt Képviselő-testület az illetményalapot 2019. évre első alkalommal 46.380,- Ft-ban állapította meg, majd 47.600,- Ft-ra emelte.

2020. évre Bonyhád Város Önkormányzatának képviselő-testülete 22/2019. (XII. 13.) számú rendeletével a köztisztviselők illetményalapját 46.380,- forintban állapította meg.

2022-ben az illetményalap 10%-os, 51.020,- forintra való emelése történt meg.

2023-ban az illetményalap további 10%-os, 56.120,- forintra való emelésére teszek javaslatot, amely az infláció mértékét törekszik megközelíteni. Az emelés a munkaerő elvándorlásának megakadályozásához nélkülözhetetlen.

**Részletes indoklás:**

1. § -hoz: Bonyhádi Közös Önkormányzati Hivatalnál foglalkoztatott köztisztviselők illetményalapját szabályozza.

2. § - hoz: Hatályba léptető és hatályon kívül helyező rendelkezést tartalmaz.

Kérem a Tisztelt Képviselő-testületet a rendelet megalkotására!

Bonyhád, 2023. február 6.

 Filczinger Ágnes

 jegyző

**Hatásvizsgálat**

**A köztisztviselők illetményalapjáról szóló rendelethez**

(A jogalkotásról szóló 2010. évi CXXX. törvény 17. § alapján)

|  |
| --- |
| **1. Társadalmi hatásai**A magasabb illetményalap megállapításával csökkenhet a Hivatalban a fluktuáció, némiképp mérsékelhető az évek óta tartó reálbér-csökkenés.  |

**2. Gazdasági hatásai**

Az önkormányzat biztosítja a szükséges forrást.

**3. Költségvetési hatásai**

|  |
| --- |
| Az illetményalap emelés többlet kiadással jár, a 2023. évi költségvetésbe betervezésre került.**4. Környezeti következményei**Nincs.**5. Egészségi következményei**Nem releváns. |
| **6. Adminisztratív terheket befolyásoló hatásai**Nincs, többlet teherrel nem jár. |
| **7. A jogszabály megalkotásának szükségessége**A Kvtv. 65. § (6) bekezdése alapján a helyi önkormányzat képviselő-testülete rendeletben a 2023. évben – az önkormányzat saját forrásai terhére, valamint pályázati forrásból a közszolgálati tisztviselőkről szóló 2011. évi CXIC. törvényben foglaltaktól eltérően – az (1) bekezdésében meghatározottnál magasabb összegben állapíthatja meg az illetményalapot. A magasabb illetményalap szerint megállapított havi illetmény nem haladhatja meg a Központi Statisztikai Hivatal által hivatalosan közzétett, a tárgyévet megelőző évre vonatkozó nemzetgazdasági havi átlagos bruttó kereset tízszeresét. A jogszabály megalkotását az első pontban meghatározott cél indokolja.  |

**8. A jogalkotás elmaradásának várható következményei**

|  |
| --- |
| Az 1. és 7. pontban megfogalmazottak szerint.**9. A jogszabály alkalmazásához szükséges személyi, szervezeti, tárgyi és pénzügyi feltételek**A jelenlegi személy, szervezeti, tárgyi feltételeken felül többletet nem igényel.  |

Bonyhád, 2023. február 6.

 Dr. Márton Antal

 aljegyző

**Bonyhád Város Önkormányzata Képviselő-testületének**

**…/2023. (... …..) önkormányzati rendelete**

**a köztisztviselők illetményalapjáról**

Bonyhád Város Önkormányzat Képviselő-testülete a Magyarország 2023. évi központi költségvetéséről szóló 2022. évi XXV. törvény 79. § (3) bekezdés b) pontjában kapott felhatalmazás alapján, az Alaptörvény 32. cikk (1) bekezdés a) pontjában meghatározott feladatkörében eljárva a következőket rendeli el:

**1. §** A Bonyhádi Közös Önkormányzati Hivatalnál foglalkoztatott köztisztviselők illetményalapja 2023. évben 56.120,- Forint.

**2. §** (1) Ez a rendelet a kihirdetését követő napon lép hatályba, és rendelkezéseit 2023. január 1-jétől kell alkalmazni.

(2) E rendelet hatálybalépésével egyidejűleg hatályát veszti a köztisztviselők illetményalapjáról szóló 1/2022. (I. 12.) önkormányzati rendelet.

 Filóné Ferencz Ibolya Filczinger Ágnes

 polgármester jegyző

Kihirdetési záradék:
Jelen rendelet kihirdetésének napja: 2023. február ….

 Filczinger Ágnes
 jegyző